ማዝሙርያ.
122.
ፑደꬃ ከሲደ የጼዳ የꬃ፥ ዳውት ጻፌዳዋ ኡንቱንቱ ታና፥ “አነ መꬍና ጎዳ ጎልያ ቦይተ” ያግና፥ ታን ናሸታድ። 
ኔኖ የሩሳላመ ካታማቴ፥ ኑን ነ ፐንገቱዋና ገሊደ ኤቄዶ! 
የሩሳላመ ካታማይ፥ ዳንቲደ ምን ኬጸቴዳ ካታማ። 
መꬍና ጎዳ አዋዩዋዳን፥ እስራኤልያ ዛራቱ፥ መꬍና ጎዳ ጋላታናዉ ይያ ካታማይ ሀዋ። 
ዳዊታ ዘረꬃፐ ካተቴዳዋንቱ ባረንቱ አሳዉ ፕርዳናዉ ያን ኡቴድኖ። 
የሩሳላመ ሳሮተꬃዉ ሀዋዳን ያጊደ ዎስተ፤ “ኔና ሲቅያዋንቶ ኡንቱንቱ ኦꬅያዌ ኡባይ ሱሮ! 
ነ ግምበቱዋ ግዶን ሳሩ ደኦ! ነ ጌሳቱዋካ ቦችያባይ ꬋዮ!” ያጊደ ዎስተ። 
ታ እሻቱዋነ ታ ዳቦቱዋ ድራዉ ጋደ፥ “ነ ግዶን ሳሩ ደኦ!” ያጋይ። 
መꬍና ጎዳ ኑ ጾሳ ጎልያ ድራዉ ጋደ፥ ታን የሩሳላመ ዱረታናዉ ዎሳና። 
