ኢስያሳ.
20.
አሶረ ጋድያ ካቲ ሳርጎን ኪቴዳ ኦላ ጋዳዋይ ዪደ፥ አሽዶዳ ግያ ፕልስጼማ ካታማ ኦሊደ ኦይቄዳ ላይꬅ፥ 
ሄ ዎደ መꬍና ጎዳይ አሞጻ ናኣ ኢስያሳ ሀዋዳን ያጌዳ፤ “ባ፤ ነ ቦላፐ ማቃ ቃራ፤ ነ ገድያፐካ ነ ጫማ ከሳ” ያጌዳ፤ እስያስ ጾሳይ ጌዳዋዳን ሀኒደ፥ ካሎ ጺራነ መላ ገድያን ሀመቴዳ። 
መꬍና ጎዳይ ሀዋዳን ያጌዳ፤ “ታ ቆማይ እስያስ ግብጼነ ቶጵያ ቦላን ጋክያባዉ ማላታ ግዳና ማላ፥ ሄዙ ላይꬃ ካሎ ጺራነ መላ ገድያን ሀመቴዳ። 
ሄዋዳን አሶረ ካቲ፥ ግብጼፐ ኦሞደቴዳዋንታነ ቶጵያፐ በቲደ ከሴዳዋንታ ካሎ ጺራነ መላ ገድያና፥ ዱሊካ ካሎ ደእሽን ላግ፥ ግብጼ ዬላዉ አፋና። 
ቶጵያን አማነትያዋንቱነ ግብጼን ጬቀትያዋንቱ ያዪደ ዬላታና። 
አባ ማታን ደእያ አሳይ ሄ ጋላስ ሀዋዳን ያጋና፤ ‘በእተ፥ ኑን አሶረ ካትያፐ አታናዉ ማዲኖ ጊደ ኑ ህዶታ ዎꬄዳነ ኡንቱንቱኮ ባቃቴዳ አሳ ቦላ ሀዌ ጋኬዳ፤ ያትና፥ ኑን ዋን አታናዉ ዳንዳዬቶ?’ ያጋና” ያጌዳ። 
