ማዝሙርያ.
149.
መꬍና ጎዳ ጋላትተ! መꬍና ጎዳዉ ኦራꬃ የꬃ የጽተ! አማንያዋንቱ ሺቁዋን አ ሳቢተ! 
እስራኤልያ አሳቱ ባረንታ መꬌዳዋን ናሸትኖ። ጽዮነ አሳቱ ባረንቱ ካትያን ሎይꬅ ናሸትኖ። 
ዱሪደ፥ ካራቡዋ ባቂደነ፥ ዲꬃ ዲጺደ፥ አ ሱንꬃ ሳቢኖ። 
አያዉ ጎፐ፥ ጾሳይ ባረ አሳን ናሸቴ፤ ናቀቴዳዋንቶ ጾኑዋ እሚደ፥ እ ኡንቱንታ ቦንቼ። 
አሳቱ ባረንቱ ጾኑዋን ናሸትኖ፤ ቃማን ኡባን ናሸቻዉ የጽኖ። 
ኡንቱንቱ ዶናን ጾሳ ጋላታይ፥ ኡንቱንቱ ኩሽያንካ ላኡ ባጋ ኩሳ ማሻይ ደኦ። 
ሄዌካ፥ ኡንቱንቱ ካዉተꬃቶ፥ ሀሉዋ ከሳናሳነ አሳቱዋ ሙራናሳ። 
ኡንቱንቱ ካተቱዋ ሳንሳላታን፥ ኡንቱንቱ ኦላ ጋዳዋቱዋካ ብራታን ቃቻናሳነ፥ 
ኡንቱንቱ ቦላ ጻፈቴዳ ፕርዳ ፖላናሳ። ሄዌ ጾሳ አሳቱዋ ኡባዉ ጾኑዋ። መꬍና ጎዳ ጋላትተ! 
