ማዝሙርያ.
130.
ፑደꬃ ከሲደ የጼዳ የꬃ አቤት መꬍና ጎዳዉ፥ ታን መቱዋ ጪማን ደኣደ፥ ኔኮ ዋሳይ። 
አቤት ጎዳዉ፥ ታ ኮሻ ስሳ፤ ታን ዋትዋትያ ዋትዋቱዋ ነ ሀይꬃይ ሀይዞ። 
አቤት መꬍና ጎዳዉ፥ ኔን፥ ኑ ናጋራ ማዝጎብያን ጻፌደንቶ፥ አቤት ጎዳዉ፥ ዎን ኦን ፕርዳፐ አታናዉ ዳንዳዪ? 
ሽን ኑን ኔና ቦንቺደ አዛዘታና ማላ፥ ኑዉ አቶ ያጋሳ። 
ታን መꬍና ጎዳ ናጋይ፤ ኤ፥ ታን አ ላሞታን ናጋይ፤ አ ቃላንካ ህዶታ ኦꬃይ። 
ሳአይ አዉደ ዎንታንዴሻ ጊደ ናግያ ቃማ ዛባይንያቱዋፐ አꬋአደ፥ ታን ኡንቱንቱፐካ አꬃደ፥ ጎዳ ላሞታን ናጋይ። 
እስራኤልያ አሳዉ፥ መꬍና ጎዳን ህዶታ ኦꬅተ፤ አያዉ ጎፐ፥ አገና ሲቁ መꬍና ጎዳና፤ ቃይ እ ኡባ ገደ አሳ አሻናዉ ኮዬ። 
እስራኤልያ አሳ ኡንቱንቱ ናጋራ ኡባፐ አሻናዌ አ። 
