ማዝሙርያ.
142.
አኬካን ጻፈቴዳ ዳዊታ ግንጹዋ፥ ጎንጎሎ ግዶን ደእያ ዎደ አ ዎሳ ታ ቃላ ꬎቁ ኦꬃደ፥ መꬍና ጎዳዉ ዋሳይ። ታ ቃላ ꬎቁ ኦꬃደ፥ መꬍና ጎዳዉ ዋትዋታይ። 
ታ ቆሁዋ ኡባ አዉ ማጋናይ፤ ታ መቱዋ ኡባ አዉ ኦዳይ። 
ታን ህዶታ ቃንጻና ማቲያ ዎደ፥ ኔን ታ ኦግያ ኤራሳ። ታን ሀመትያ ኦግያን ታዉ ግትያ ቆስ ዎꬄድኖ። 
ታን ታ ዩሹዋ ጼልያ ዎደ፥ ታና ማድያዌ እቱነ ባዋ፤ ታን ቆሰታ አትያ ሳአይ ባዋ፤ ታና ናግያዌካ ባዋ። 
አቤት መꬍና ጎዳዉ፥ ታን፥ ነዉ ሀዋዳን ጋደ ዋሳይ፤ “ኔን ታን ባቃታደ አትያ ሳኣ፤ ታን ፓጻ ደእሽን፥ ታና ጋኬዳ ሳማይ ኔና” ያጋይ። 
ታን ሎይꬃ መቶትያ ድራዉ፥ ታ ዋሱዋ ሀይዛ። ታና የደርስያዋንቱ፥ ታዉ ሎይꬅ ዎልቃሜዳ ድራዉ፥ ታና ኡንቱንቱፐ አሻ። 
ታን ነ ሱንꬃ ጋላታና ማላ፥ ታና ቃሹዋፐ ብላ። ኔን ታዉ ኬክያ ድራዉ፥ ጽሎቱ ታ ዩሹዋን ሺቃና። 
