ማዝሙርያ.
146.
መꬍና ጎዳ ጋላትተ! ታ ሸምፓቴ መꬍና ጎዳ ጋላታ! 
ታ ደኡዋ ላይꬃ ኡባን፥ ታን መꬍና ጎዳ ጋላታና፤ ታን ደኤዳ ኬናን ኡባን ታ ጾሳ ሳባና። 
አሳይ አሻናዉ ዳንዳየና ድራዉ፥ አሳ ካፓቱዋን አማነቶፕተ። 
ኡንቱንቱ ሸምፑ ከስያ ዎደ፥ ኡንቱንቱ ቢታዉ ስሚኖ፤ ኡንቱንቱ ሀልቹ ኡባይ ሄ ጋላስካ አት አጌ። 
ያቆባ ጾሳይ ማድያ ኡራይነ መꬍና ጎዳ ባረ ጾሳ ባረዉ ህዶታ ኦꬅያ ኡራይ፥ አንጀቴዳዋ። 
መꬍና ጎዳይ ሳሉዋነ ሳኣ፥ ዎልቃማ አባነ አ ግዶን ደእያዋ ኡባ፥ መꬌዳዋ፤ እ መꬍናዉካ አማነትያዋ። 
እ ናቀቴዳዋንቶ ፕርድያዋ፤ ኮሻቴዳዋንቶ ቁማ እምያዋ። መꬍና ጎዳይ ቃሸቴዳዋንታ ብሌ፤ 
መꬍና ጎዳይ ቆቀቱዋ ጼልሴ። መꬍና ጎዳይ ኩንዴዳዋንታ ደንꬄ፤ መꬍና ጎዳይ ጽሎቱዋ ሲቄ። 
መꬍና ጎዳይ በተቱዋ ናጌ። አምኤቱዋነ አዉ ባይና ናናቱዋ ማዴ፤ ሽን ኢታቱዋ ኦግያ ባለꬄ። 
መꬍና ጎዳይ መꬍናዉ ካተቴ። ጽዮኔ፥ ነ ጾሳይ፥ የለታፐ የለታ ጋካናዉ ካተታና። መꬍና ጎዳ ጋላትተ! 
